Rīgas bērnu un jauniešu centrs "Altona"

Altonavas iela 6, Rīga, LV-1004, tālrunis 67612354, e‑pasts: pbjcaltona@riga.lv

NOLIKUMS

Rīgā

|  |  |  |
| --- | --- | --- |
| 04.09.2025. |  | Nr. BJCAL-25-8-nos |

## Bērnu un jauniešu vizuāli plastiskās mākslas darbu

## izstādes – konkursa “Sen senos laikos…” nolikums

1. **Vispārīgie jautājumi**
2. Šis nolikums nosaka kārtību, kādā norisinās Bērnu un jauniešu vizuāli plastiskās mākslas darbu izstāde – konkurss “Sen senos laikos…” (turpmāk –Konkurss).
3. Konkursa mērķi ir:
	1. Veicināt bērnos un jauniešos interesi par latviešu tautas pasakām un teikām.
	2. Iepazīstoties ar latviešu mutvārdu mantojumu pilnveidot piederības izjūtu savai valstij un kopīgā izstādē svinēt Latvijas Republikas dzimšanas dienu.
4. Konkursa uzdevumi ir:
	1. rosināt bērnus un jauniešus lasīt latviešu tautas pasakas un teikas un to notikumus un tēlus attēlot savos radošajos darbos;
	2. veicināt bērnu un jauniešu radošo fantāziju un praktiskā darba iemaņas vizuāli plastiskajā mākslā;
	3. iekārtot Konkursa dalībnieku darbu izstādi Rīgas bērnu un jauniešu centrā “Altona”;
	4. izvērtēt konkursa dalībnieku radošo sniegumu.
5. Konkursu rīko Rīgas bērnu un jauniešu centrs “Altona” (turpmāk – Iestāde) sadarbībā ar Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvaldi (turpmāk kopā – Organizatori).
6. Iestāde ir atbildīga par dalībnieku drošību saskaņā ar Ministru kabineta noteikumu prasībām, kādas jānodrošina izglītības iestādēs un to organizētajos pasākumos. Ārkārtas situācijas gadījumos rīkojas atbilstoši Departamenta noteiktajai kārtībai.
7. Atbildīgā persona par Konkursa norisi Rīgas bērnu un jauniešu centra “Altona” tēlniecības un zīmēšanas studiju skolotāja Dace Endziņa, dendzina@edu.riga.lv, tel. 29794852

### Konkursa norises vieta un laiks

1. Konkurss notiek no **2025.gada 6.novembra līdz 27.novembrim**.
2. Konkurss notiek Rīgas bērnu un jauniešu centrā “Altona”, Altonavas ielā 6, Rīgā.
3. Konkursa nolikums tiek publicēta Rīgas Interešu izglītības metodiskā centra tīmekļvietnē [www.intereses.lv](http://www.intereses.lv) un Iestādes tīmekļvietnē [www.altona.riga.lv](http://www.altona.riga.lv/) .

### Konkursa dalībnieki, pieteikumu iesniegšana un dalības nosacījumi

1. Konkursā piedalās bērni un jaunieši no 4 līdz 25 gadu vecumam no interešu izglītības iestādēm, vispārizglītojošām skolām un privātām izglītības iestādēm (turpmāk – Dalībnieki).

Dalībnieku grupas:

1. grupa (4-6 gadi);

2. grupa (7-10 gadi);

3. grupa (11-13 gadi);

4. grupa (14-16 gadi);

5. grupa (17-25 gadi);

6. speciālo izglītības iestāžu audzēkņu grupa,

7. grupa: kolektīvie darbi (darbam ir ne vairāk kā 5 autori).

1. Pieteikumu anketas pedagogi aizpilda norādītajā tīmekļvietnē [**https://forms.office.com/e/9Q8zPuHb1X?origin=lprLink**](https://forms.office.com/e/9Q8zPuHb1X?origin=lprLink)līdz **2025.gada 29.oktobrim.**
2. Konkursa darbi jāiesniedz **2025.gada 30. un 31.oktobrī no plkst. 10.00 līdz plkst.19.00 Rīgas bērnu un jauniešu centrā “Altona”,** Altonavas ielā 6, Rīgā.
3. Konkursa dalības nosacījumi:
	1. Dalībnieki lasa latviešu pasakas un teikas, atrod to, kas viņus iedvesmo piem. asprātīgi dzīvnieki, runājoši koki, lidojoši ezeri, drosmīgi ganiņi, nogrimušas pilis un daudz citi interesanti notikumi un tēli. Izvēlētajā vizuāli plastiskās mākslas tehnikā, izgatavo darbu. (piem.: dabas materiāli, koks, māls, papīrs, pērlītes, tekstilmateriāli, otrreiz pārstrādājamie materiāli u.c.).
	2. Katrs dalībnieks izstādē var piedalīties ar vienu darbu.
	3. Pedagogs var izstādei pieteikt ne vairāk kā 5 darbus.
	4. Izstādē tiks eksponēti un Konkursā vērtēti tikai vizuāli plastiskās mākslas darbi. Darbiem plaknē, veidotiem no veidojamajām masām vai kolāžas tehnikā virsmas reljefam jābūt vismaz 1cm. Vizuālās mākslas darbi netiks pieņemti.
	5. Darbu noformēšana. Darbi var būt novietojami uz podestiem vai eksponējami vertikāli. Darba izmēri nav ierobežoti. Izgatavošanas tehnikai jābūt izvēlētai tā, lai darbs saglabātu dekorativitāti visu izstādes laiku.
	6. Ja darbus paredzēts eksponēt vertikāli, tad jānodrošina iespēja darbu iekarināt: āķīši, cilpiņas, caurumiņi utt.

Pie darba redzamā vietā jābūt piestiprinātai datorrakstā noformētai vizītkartei ar darba nosaukums, pasakas vai teikas nosaukums, dalībnieka vārds, uzvārds, grupa, iestādes nosaukums, skolotāja vārds uzvārds.

 Vizītkartes izmērs 9x4cm, fonts Times New Roman, 14.

|  |
| --- |
| **Čaklais lācis**Pasaka “Kā zvēri Daugavu raka”Vārds Uzvārds1 grupaRBJC “XXX”SK. Vārds Uzvārds |

 Vertikāli eksponējamiem darbiem zīmīti piestiprina pie darba apakšmalas labajā pusē neaizsedzot darbu.

Telpiskajiem mākslas darbiem apakšā vai vietā kas vizuāli netraucē pielīmē zīmīti vai uzraksta autora vārdu un otru zīmīti atsūta kopā ar darbiem.

* 1. Kolektīva vadītājam pirms pieteikuma iesniegšanas jāsaņem rakstveida piekrišana (1.Pielikums) no **nepilngadīgo kolektīva dalībnieku likumiskajiem pārstāvjiem vai pilngadīgajiem dalībniekiem** Dalībnieku fotografēšanai Konkursa laikā un fotogrāfiju publiskošanai pēc Konkursa.

### Vērtēšanas noteikumi

1. Konkursa Dalībnieku sniegumu saskaņā ar nolikuma 10.punktā noteiktajām grupām vērtē Iestādes izveidota un apstiprināta vērtēšanas komisija.
2. Konkursa darbi tiek vērtēti 5 punktu sistēmā:
	1. atbilstība nolikuma nosacījumiem un tēmai, ideja, un oriģinalitāte no 0 līdz 5 punktiem;
	2. mākslinieciskais risinājums no 0 līdz 5 punktiem;
	3. darba izpildījuma kvalitāte no 0 līdz 5 punktiem.
3. Vērtēšanas komisijai ir tiesības lemt par vietu nepiešķiršanu vai vairāku piešķiršanu, kādā no grupām.
4. Vērtēšanas komisijas lēmums ir galīgs un neapstrīdams.

### Konkursa laureātu apbalvošana/rezultātu paziņošana

1. Konkursa rezultātu paziņošana un laureātu apbalvošana notiek **2025.gada 27.novembrī plkst.17.00 RBJC “Altona”** Altonavas ielā 6, Rīgā.
2. **Konkursa darbu saņemšana pēc izstādes noslēguma un dalībnieku apbalvošanas 2025.gada 27.novembrī līdz plkst.18.00** Rīgas bērnu un jauniešu centrā “Altona”. Par laikā neizņemtajiem Konkursa darbiem organizatori neatbild.
3. Informācija par Konkursa rezultātiem līdz 2025.gada 28.novembrim tiek publicēta Iestādes tīmekļvietnē [www.altona.riga.lv](http://www.altona.riga.lv/) un Rīgas Interešu izglītības metodiskā centra tīmekļvietnē www.intereses.lv.
	* + 1. **Dalībnieka personas datu aizsardzība attiecībā uz personas datu apstrādi**
4. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e.punkts.
5. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.
6. Nolikumā noteikto mērķu sasniegšanai un Konkursa publicitātes nodrošināšanai, tiks veikta iesniegto darbu un noslēguma pasākuma fotografēšana, iegūtās fotogrāfijas tiks izvietotas Iestādes sociālā tīkla Facebook kontā un tīmekļvietnēs [www.altona.riga.lv](http://www.altona.riga.lv/) un www.intereses.lv.
7. Organizatori neuzņemas atbildību par trešo personu foto un/vai video uzņemšanu un to izmantošanu.
8. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Iestādes – pasākuma organizatora e-pasta adresi pbjcaltona@riga.lv, norādot Dalībnieka identificējošu informāciju (piemēram, fotografēšanas laiku un izskatu raksturojošu informāciju).
9. Nepilngadīgā Dalībnieka fotografēšana, kā arī Dalībnieka personas datu publiskošana Rīgas Interešu izglītības metodiskā centra tīmekļvietnē un Iestādes tīmekļvietnē tiks veikta ar Dalībnieka likumiskā pārstāvja piekrišanu (pielikums).
10. Dalībnieks/Dalībnieka likumiskais pārstāvis/pedagogs atbild par precīzu Dalībnieka datu iesniegšanu Iestādei – pasākuma organizatoram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Rīgas bērnu un jauniešu centra "Altona" vadītāja/direktore (izglītības jomā)  | M.Bernande |

|  |
| --- |
| Endziņa 29794852   |

## Pielikums

## Rīgas bērnu un jauniešu centra “Altona”

## Bērnu un jauniešu vizuāli plastiskās mākslas darbu

## izstādes – konkursa “Sen senos laikos…” nolikumam

**Likumiskā pārstāvja piekrišana nepilngadīga bērna personas datu publiskošanai**

**saistībā ar piedalīšanos Konkursā**

|  |  |  |
| --- | --- | --- |
| Es, |  |  piekrītu mana bērna |
|  | (vārds, uzvārds) |  |
|  |  |  |
|  | (vārds, uzvārds) |  |
|  [ ]  personas datu publiskošanai – fotogrāfiju izvietošanai Rīgas Interešu izglītības metodiskā centra tīmekļvietnē un Rīgas bērnu un jauniešu centra “Altona” tīmekļvietnē un sociālo tīklu kontā Facebook.Esmu informēts, ka varu atsaukt savu piekrišanu personas datu publiskošanai, rakstot uz RBJC “Altona” e-pastu pbjcaltona@riga.lv. Iestāde nodrošina attiecīgās personas datu dzēšanu vai aizklāšanu. |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

|  |  |
| --- | --- |
| Direktors | M.Bernande |

Endziņa 29794852